CELEX: 32014R0449
Language: lt
Date: 2014-05-02 00:00:00
Title: 2014 m. gegužės 2 d. Komisijos įgyvendinimo reglamentas (ES) Nr. 449/2014, kuriuo iš dalies keičiamas Komisijos įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo

3.5.2014   
            
            
               LT
            
            
               Europos Sąjungos oficialusis leidinys
            
            
               L 132/57
            
         KOMISIJOS ĮGYVENDINIMO REGLAMENTAS (ES) Nr. 449/2014
   2014 m. gegužės 2 d.
   kuriuo iš dalies keičiamas Komisijos įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gruodžio 14 d. Tarybos sprendimą 2012/105/ES dėl Europos Sąjungos ir Rusijos Federacijos susitarimo pasikeičiant laiškais, susijusio su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu, ir Europos Sąjungos ir Rusijos Federacijos Vyriausybės protokolo dėl techninių sąlygų pagal tą susitarimą pasirašymo Sąjungos vardu ir laikino taikymo (1), ypač į jo 4 straipsnį,
   kadangi:
   
               (1)
            
            
               2012 m. rugpjūčio 22 d. Rusijos Federacija įstojo į Pasaulio prekybos organizaciją. Rusijos Federacijos įsipareigojimai apima nurodytų rūšių spygliuočių medienos eksportui taikomas tarifines kvotas, kurių dalis skirta eksportui į Sąjungą. Šių tarifinių kvotų administravimo sąlygos nustatytos Europos Sąjungos ir Rusijos Federacijos susitarime pasikeičiant laiškais, susijusiame su iš Rusijos Federacijos į Europos Sąjungą eksportuojamai medienai taikomų tarifų normų kvotų administravimu (2) (toliau – Susitarimas), ir Europos Sąjungos ir Rusijos Federacijos Vyriausybės protokole dėl techninių sąlygų pagal tą susitarimą (3) (toliau – Protokolas). Susitarimas ir Protokolas pasirašyti 2011 m. gruodžio 16 d. Jie laikinai taikyti nuo Rusijos Federacijos įstojimo į Pasaulio prekybos organizaciją dienos;
            
         
               (2)
            
            
               pagal Sprendimo 2012/105/ES 4 straipsnį Komisijos įgyvendinimo reglamentu (ES) Nr. 498/2012 (4) nustatytos tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo taisyklės. Tas reglamentas bus nebetaikomas nuo tos dienos, kai baigsis laikinas Protokolo taikymas;
            
         
               (3)
            
            
               Susitarimas ir Protokolas laikinai taikomi, kol bus užbaigtos jų sudarymui būtinos procedūros, bet įgyvendinant Reglamentą (ES) Nr. 498/2012 pirmaisiais trimis kvotos laikotarpiais paaiškėjo, kad reikia iš dalies pakeisti to reglamento 15 straipsnį, kad būtų atsižvelgta į tai, kad per pirmuosius tris kvotos laikotarpius tarifinių kvotų panaudota labai nedaug. Siekiant paskatinti visų pirma tradicinius importuotojus išnaudoti visas tarifines kvotas, skirtas eksportui į Sąjungą, būtina 2015 m. kvotos laikotarpiu sustabdyti 13 ir 14 straipsniuose numatytą importo viršutinių ribų sumažinimą;
            
         
               (4)
            
            
               todėl Reglamentas (ES) Nr. 498/2012 turėtų būti atitinkamai iš dalies pakeistas;
            
         
               (5)
            
            
               šiame Įgyvendinimo reglamente numatytos priemonės atitinka Tarybos sprendimu 2012/105/ES įsteigto Medienos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 498/2012 15 straipsnis pakeičiamas taip:
   
      „15 straipsnis
      
      1.   Jeigu vienu metu tenkinamos 13 ir 14 straipsniuose numatytos importo viršutinių ribų mažinimo sąlygos, taikomas tik didesnysis (Ri ar ri) sumažinimas.
      2.   13 ir 14 straipsnių nuostatos netaikomos pirmąjį kvotos laikotarpį, einantį po pirmųjų trijų kvotos laikotarpių.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  2011 m. gruodžio 14 d. Tarybos sprendimas dėl Europos Sąjungos ir Rusijos Federacijos susitarimo pasikeičiant laiškais, susijusio su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu, ir Europos Sąjungos ir Rusijos Federacijos Vyriausybės protokolo dėl techninių sąlygų pagal tą susitarimą pasirašymo Sąjungos vardu ir laikino taikymo (OL L 57, 2012 2 29, p. 1).
   
      (2)  Europos Sąjungos ir Rusijos Federacijos susitarimas pasikeičiant laiškais, susijęs su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu (OL L 57, 2012 2 29, p. 3).
   
      (3)  Europos Sąjungos ir Rusijos Federacijos Vyriausybės protokolas dėl techninių sąlygų pagal Europos Sąjungos ir Rusijos Federacijos susitarimą pasikeičiant laiškais, susijusį su iš Rusijos Federacijos į Europos Sąjungą eksportuojamai medienai taikomų tarifinių kvotų administravimu (OL L 57, 2012 2 29, p. 5).
   
      (4)  2012 m. birželio 12 d. Komisijos įgyvendinimo reglamentas (ES) Nr. 498/2012 dėl tarifinių kvotų, taikomų iš Rusijos Federacijos į Europos Sąjungą eksportuojamai medienai, paskirstymo (OL L 152, 2012 6 13, p. 28).